કુલપતિ નિલામ્બરીબેને જણાવ્યું હતું કે ‘એ વિદ્યાર્થિની સૌપ્રથમ મારી પાસે આવી હતી. તેની રજૂઆત સાંભળીને મેં તેને સેક્સ્યુઅલ હેરેસમેન્ટ સેલ પાસે નિયમાનુસારની કાર્યવાહી કરવા મોકલી હતી. તેમજ સેલના સભ્યોને તાબડતોબ બોલાવ્યા હતા. જ્યાં હું પોતે પણ ગઈ હતી અને અમે બધાએ સાથે મળીને વિદ્યાર્થિનીની ફરિયાદ સાંભળી હતી. આ તકે કોઈને પૂર્વ તૈયારી કરવાનો સમય ન મળે તેમજ ભલામણો કે દબાણ ન આવે તેથી જેના પર સતામણીનો આક્ષેપ છે તે પ્રોફેસર પંચાલને પણ તાત્કાલિક સેલ સમક્ષ બોલાવવામાં આવ્યા હતા. વિદ્યાર્થિનીની રજૂઆત સાંભળ્યા બાદ તેણીના પિતાની વાત અમે સાંભળી આ ગંભીર મામલે નિષ્પક્ષ તપાસ કરાવી છે.’